b'\n_START_ARTICLE_\nEraviski\n_START_PARAGRAPH_\nEraviski, keltsko ljudstvo, ki je bilo naseljeno na podro\xc4\x8dju sedanje Budimpe\xc5\xa1te na Mad\xc5\xbearskem.\n_START_SECTION_\nZgodovina\n_START_PARAGRAPH_\nEraviski so se na ilirsko ozemlje priselili verjetno s severa in na severnem delu sedanjega Budima ustanovili majhno naselje An-Ink, kar pomeni bogate vode. Na temeljih An-Inka so Rimljani leta 89 ustanovili mesto Aquincum, ki je bilo od leta 106 do konca 4. stoletja glavno mesto province Spodnja Panonija. Sredi 1. stoletja so na Gellertovem hribu na desnem bregu Donave v Budimpe\xc5\xa1ti zgradili dobro utrjen oppidum._NEWLINE_Leta 11 so Rimljani velik del Panonske ni\xc5\xbeine priklju\xc4\x8dili k Rimskemu cesarstvu, Eraviski pa so kljub temu \xc5\xa1e dolgo \xc4\x8dasa ohranili svojo kulturo. Z Rimljani so bili o\xc4\x8ditno v dobrih odnosih, saj osvajalci opida na Gell\xc3\xa9rtovem hribu niso nikoli osvojili in poru\xc5\xa1ili. Iz obla\xc4\x8dil in nakita na reliefih in nagrobnikih je razvidno, da se je eravi\xc5\xa1ka elita hitro romanizirala. Po veliki ilirski vstaji proti Rimljanom leta 6-9 se je velik del Eraviskov preselil z Gell\xc3\xa9rtovega hriba v budimpe\xc5\xa1tansko rimsko utrdbo Albertfalva. Mons Teutanus, kot so Rimljani imenovali Gellertov hrib, je bila naseljen \xc5\xa1e do sredine 3. stoletja.\n_START_SECTION_\nKultura\n_START_PARAGRAPH_\nEravi\xc5\xa1ka kutura je bila pod mo\xc4\x8dnim ilirskim vplivom. V rimskem obdobju so kot plemenskega boga \xc4\x8dastili Jupitra Tevtanca, katerega so v latinskih prevodih o\xc4\x8ditno ena\xc4\x8dili z rimskim Jupitrom in ga nazadnje imeli za keltskega boga neba. Na ve\xc4\x8d napisih, ki so nastali od leta 178 do 288, je zapisan datum 11. junij. Datum je samo nekaj dni pred poletnim son\xc4\x8dnim obratom, ko je bil Jupitrovo praznovanje.'